# Saffiyah Khan

Saffiyah Khan és una activista política nascuda el 27 de novembre de 1997, cantant i model anglesa d'orígens pakistanesos i bosnians.
Esdevingué una icona de resistència noviolenta l'any 2017 després d'haver estat fotografiada enfront d'un membre de l'English Defence League (EDL), un grupuscle d'extrema dreta anglès, en el moment d'una manifestació anti musulmans a Birmingham.
L'any 2019, participa en l'àlbum Encore del grup britànic de música ska The Specials.

## Biografia

D'orígens pakistanesos i bosnians, Saffiyah Khan nasqué a Gran Bretanya.
El 8 d'abril de 2017, als 20 anys, fou fotografiada enfrontant-se a Ian Crossland, el líder de la English Defence League (EDL), un grup d'extrema dreta, durant una manifestació antimusulmana organitzada a Birmingham després dels Atemptats de Westminster de 2017. Ella havia anat a observar la manifestació per donar suport a les "persones que podien ser assetjades i agredides" per part dels activistes d'extrema direta, i Saffiyah Khan va acabar intervenint per protegir una dona amb vel, Saira Zafar, que havia estat rodejada per diversos manifestants de l'EDL.
La fotografia, presa per Joe Giddens, de l'agència Press Association, va ser retransmesa per molts mitjans britànics com The Guardian, The Daily Telegraph, The Daily Mirror i la BBC abans que la història adquirís una dimensió internacional. A més se'n feren muntatges comparant-la amb altres il·lustracions de moviments de resistència recents. Per exemple amb la fotografia de l'1 de maig de 2016, en què Simon Lindberg va fotografiar Tess Asplund enfrontant-se als neonazis a Borlänge, Suècia. Tres mesos després, Jonathan Bachman va fotografiar Ieshia Evans cara a cara amb la policia durant una protesta de Black Lives Matter a Baton Rouge, Louisiana.
Saffiyah Khan fou observada llavors pels membres de The Specials perquè duia una samarreta amb el seu logotip a les imatges enregistrades aquell dia de la manifestació. Va ser convidada pel cantant del grup Lynval Golding a un dels seus següents concerts. I el 2019, va participar en l'àlbum Encore, interpretant una versió revisada de Ten Commandments of Man de Prince Buster.
A la primavera del 2017, Saffiyah Khan va donar els seus primers passos a la passarel·la durant la desfilada de moda de la dissenyadora turca Dilara Findikoglu. A continuació, signà per l'agència de models Elite i la seva divisió Collective que representa talents més que models professionals.

## Referències

* ↑ «The Big Read – The Specials and Saffiyah Khan: “What we said has reached people – and that’s the only important thing”» (en anglès britànic). NME, 05-04-2019. [Consulta: 26 octubre 2021].
* ↑ «La situation des droits humains dans le monde» (en francès). Amnesty International Belgique. [Consulta: 26 octubre 2021].
* ↑ «En Angleterre, la photo d'une jeune femme défiant un leader d'extrême droite devient virale» (en francès). Konbini - All Pop Everything : #1 Media Pop Culture chez les Jeunes. [Consulta: 26 octubre 2021].
* ↑ «Cette manifestante devenue une icône anti-extrême droite a rencontré celle qu'elle avait défendue» (en francès). Le HuffPost, 11-04-2017. [Consulta: 26 octubre 2021].
* ↑ «Saffiyah Khan meets woman she defended at EDL demo» (en anglès). the Guardian, 11-04-2017. [Consulta: 26 octubre 2021].
* ↑ «Derrière la photo virale de Birmingham» (en francès). Libération. [Consulta: 26 octubre 2021].
* ↑ «Saffiyah Khan, icône pacifiste» (en francès). Le Temps, 11-04-2017. ISSN: 1423-3967 [Consulta: 26 octubre 2021].
* ↑ «Saffiyah, celle qui a tenu tête aux extrémistes de l'English Defence League» (en francès). parismatch.com. [Consulta: 26 octubre 2021].
* ↑ «La photo d’une manifestante défiant un extrémiste fait le tour du web» (en francès). L'Obs, 10-04-2017. [Consulta: 26 octubre 2021].
* ↑ «Comment la photo d’une manifestante contre un groupe d’extrême droite anglais est devenue virale» (en francès). Le Monde.fr, 11-04-2017 [Consulta: 26 octubre 2021].
* ↑ «The Specials, légendes du ska, ravivent la flamme des “Protest Songs”» (en francès). Télérama, 16-08-2021. [Consulta: 26 octubre 2021].
* ↑ «Saffiyah Khan: From EDL viral photo to The Specials» (en anglès). BBC News, 08-02-2019 [Consulta: 26 octubre 2021].
* ↑ «From anti-EDL protest to the catwalk: the rise of Saffiyah Khan» (en anglès). the Guardian, 27-09-2017. [Consulta: 26 octubre 2021].